તેમણે વધુમાં જણાવ્યું હતું કે ગુજરાત વિધાનસભાની મુદત જાન્યુઆરીમાં પૂરી થાય છે, પરંતુ હિમાચલની ચૂંટણી વહેલી જાહેર કરવા પાછળનું કારણ આ રાજ્યના કેટલાક જિલ્લામાં નવેમ્બરના ૧૫ દિવસમાં જ બરફવર્ષા થતી હોવાથી તેને ધ્યાનમાં લઈ ચૂંટણીની જાહેરાત કરી દેવામાં આવી હોવાનંુ જણાવ્યું હતું. બીજી તરફ વડા પ્રધાન મોદીના સતત ગુજરાત પ્રવાસના કારણે ચૂંટણીપંચે ગુજરાતની ચૂંટણીની જાહેરાત કરી નથી તેવા કોંગ્રેસ સહિતના અન્ય પક્ષોએ આક્ષેપ કર્યો હતો ત્યારે હવે આજે ગુજરાત વિધાનસભાની ચૂંટણીની જાહેરાત થવાની સંભાવના છે, કારણ ગઈ કાલે મોદીએ ઘોઘા અને વડોદરા ખાતેની સભામાં પણ કેટલીક ચૂંટણીલક્ષી વાતો કરી હતી તેના પરથી એવું લાગે છે કે આજે ચૂંટણીની જાહેરાત થઈ જશે.